**גזע, מרחב ופחד:**

**גיאוגרפיות מדומיינות של גזענות, פשע, אלימות והפרות סדר בצפון אנגליה**

**Colin Webster**

מאמר זה מתאר ומנתח את המנגנונים, התהליכים והקשרים הרחבים של המהומות שפרצו בערי צפון אנגליה בקיץ 2001.

**מבוא**:

1. בבסיס המהומות עמדה ההתדרדרות הכלכלית של תעשיית הטקסטיל באזורים אלה שהולידה שיח שעסק בנוסטלגיה ובחורבן תרבותי וכפועל יוצא, בהבדלים גזעיים ואתניים.
2. המאמר מעלה טענה שריכוזים של פחד, סיכון וחוסר בטחון באזורים גיאוגרפיים מצומצמים מנבאים סבירות של אלימות והפרות סדר על רקע גזעני, ושפחדים אלה נבעו מרמת האלימות והפשע הכלליים, מדרגת הריכוז וההפרדה האתניים, ומתחושת הקיפוח, האמיתית או המדומיינת.
3. השפל בשוק הדירות למגורים בערי הטקסטיל בצפון, מנע הגירה לאזורים אחרים, וגרם להיווצרות ריכוזים אתניים באופן שהגביר באותם אזורים פחדים מדומיינים של קונפליקטים אתניים ואיבה.

**אירועים מקדימים:**

* שלושת השלבים של הרקע למהומות: הראשון שלב ראשון: 1950 – 1970 - אפליה על רקע גזעני במקומות עבודה של עובדים ממוצא אסייתי; שלב שני: תחילת שנות השמונים – התארגנות פוליטית של צעירים אסיאתיים שיצאו להגן על שכונות המגורים שלהם מפני פלישות של ארגוני ימין קיצוני; שלב שלישי: תחילת שנות ה- 90. עלייה חדה באירועים גזעניים של תושבים לבנים כלפי תושבים ממוצא אסייתי..

**גזע, מרחב ופחד:**

* + צעירים ממוצא אסיאתי חשופים יותר לאלימות ולגילויי גזענות, באופן שמבטא את החרדות והפחדים של המבוגרים בקהילות שלהם.
	+ הפחדים הושתתו על הגיאוגרפיה של הערים והשכונות, והובילו לכך למהומות שהמהומות פרצו דווקא בקווי התפר של השכונות האסייתיות והלבנות. אזורים מסוימים 'נצבעו' בהתאם לשייכות האתנית שלהם ולמעשה נולדה מעין 'לאומנות' שכונתית שמבקשת להגן על האזור מכל איום, אמיתי או מדומיין, תוך חיזוק הזהות האתנית של תושבי השכונה. הגבולות הללו מגדירים עבור כל קבוצה מי 'אנחנו' ומי 'הם', אך באזורי התפר הכול פחות ברור וזו קרקע פורייה למתחים אתניים.
	+ הסבירות ומידת החומרה של אירועים אלימים על רקע גזעי באזור מסוים מושפעים מרמת האלימות והפשע הכלליים, מדרגת הריכוז האתניים האתנית וההפרדה בין קבוצות אתניות, ומתפיסת הקיפוח הנתפסת; במצבים של קיפוח מתמשך, מתחזקים הסיכוי למתח אתני עולה, אבל עוינות אתנית שנוספים עליה גורמים כמו היעדר היצע של דיור בכלל ודיור במחיר בר השגה בפרט, מובילים לכך שקבוצות אתניות נלכדות בעוני מסוג חדש, וסובלות מחוסר בניידות גיאוגרפית. תומכי הסגרגציה רואים במצב דה-פקטו הצדקה לסגרגציה.
	+ מנהיגי הקהילות המבוגרים הואשמו בעידוד זהות אתנית בדלנית; צעירים יצרו רשתות חברתיות על מנת להגן על הקהילות שלהם, ובמקרים מסוימים הם תקפו לבנים, מה שגרם למשטרה לאמץ תפיסה של 'אוכלוסיה חשודה' שצריך לשלוט בה במקום להגן עליה.
	+ כמה פרשנויות התמקדו בתפיסה שקהילות אתניות (פקיסטניות ובנגלדשיות) מקדמות בדלנות תרבותית, ושזהותן היא זהות מוסלמית הומוגנית. למשל, Cantles (2002) טוען שמהגרים מאסיה רוצים לחזור למולדתם במקום לאמץ ערכים של אזרחות משותפת בחברה מודרנית. למעשה, פרשנות זו היא מיתוס, ומהדיון בנושא הולכת ומתחדדת ההבנה כי איסלמופוביה היא שם קוד לגזענות.
* **ערי הטקסטיל בצפון: דיוקן כלכלי, חברתי ודמוגרפי**
	+ בכל מקום שבו חיים בריטים פקיסטניים ובנגלדשיים הם מופלים לרעה ומקופחים, בהשוואה לרוב או בהשוואה למיעוטים אתניים אחרים. תושבי ערים אלה מרוכזים באופן לא פרופורציונלי באזוריים אורבניים, שבהם שוק הדיור ברובו פרטי. שיעור האבטלה של מיעוטים אלה גבוה מהממוצע, ורבים מהם עובדים בעבודות לא מקצועיות שמניבות להם שכר זעום, כך שגם ממוצע השכר בקרבם נמוך מהממוצע הכללי.
	+ התמוטטות תעשיית הטקסטיל בשנות ה-70 וה-80 גרמה להצפה במספר העובדים בתעשייה זו. תעסוקה במגזר השירותים דורשת כישורי שפה וכישורים חברתיים, כך שנמנעה מתושבים אלה האפשרות להשתלב בשוק העבודה החדש.
	+ מהגרים אסיאתיים קנו דירות זולות בערים הצפוניות. מציאות זו העמיקה את הבידוד, ההפרדה וחוסר המוביליות החברתית והגיאוגרפית. רגשות הקיפוח באזורים אלה היו גבוהים מאשר באזור 'מעורבים' יותר.
	+ המראה הפיזי הירוד של ערי הטקסטיל דחף את תושביהם לחזק את נאמנותם לזהותם הנפרדת, למשפחה ולקהילה. נוצרה מציאות בינארית של 'גבוה' מול 'נמוך' ושל 'הם' מול 'אנחנו'.
	+ שיעור הילודה של התושבים ממוצא אסייתי בערי הטקסטיל הצפוניות גבוה משיעור הילודה של הרוב הלבן, והאוכלוסייה באזורים אלה צעירה יחסית. לכך שתי תוצאות - האחת: מספר גבוה משמעותית של תושבים העלול לבצע עבירות; השנייה: מספר גבוה באופן יחסי של דורשי עבודה לעומת דורשי העבודה מקרב הרוב הלבן.
	+ רטקליף (Ratcliffe) טוען שהמציאות הגיאוגרפית שנוצרה היא תוצאה של הגבלות מתמשכות על נושא הדיור, כמו למשל מגדר, מבנה משק הבית ואיחוד משפחות. קהילות אלה לא בחרו בהתדרדרות תנאי המגורים (חולי כרוני, צפיפות). מציאות זו נוצרה על רקע אפליה אתנית בשוק הדיור הציבורי ויצירת תמחור שתושבים אלה לא יכלו לעמוד בו.
* **הקהילות האסיאתיות בבראדפורד, אולדהאם וברנלי: ריכוז והפרדה?**
	+ **כלכלות מקומיות:** הערים **אולדהאם, בראנלי בראדפורד**, נותרו כלכלות לואו-טק שתושביהן מועסקים בשכר נמוך; הייצור מעסיק כשליש מכוח העבודה; לדעיכת מגזר הייצור הייתה השפעה לא פרופורציונית על עובדים לא מיומנים ממוצא אסיאתי. העדר כישורי שפה, היעדר יכולת להסבה מקצועית ומצב בריאותי ירוד הפכו אותם לפגיעים במיוחד.
	+ **דיור**: חוסר יכולת להגר לשכונות אחרות בגלל היצע מצומצם של דיור נאות, אפליה ממסדית מכוונת, תמחור מעבר ליכולות הכלכלית של קבוצות אלה, צניחה במחירי הדירות של התושבים.
	+ **הפחד של התושבים הלבנים והבריחה שלהם:** בשלוש הערים הללו תושבים לבנים החלו להגר לאזורים אחרים, בשעה שהאוכלוסיות האתניות הולכות וגדלות. ארבעה תהליכים יוצרים ומחזקים מגמה זאת. הראשון: הגירה של תושבים לבנים לאזורים אחרים; השני: שיעור ילודה גבוהים בקרב התושבים האסיאתיים ממוצא אסייתי; השלישי: אחוז הצעירים בקהילות האתניות בגילאי הורות; הרביעי: גידול באוכלוסיות האתניות כתוצאה מאיחוד משפחות.
	+ **חינוך:** רמת השכלה וכישורי תעסוקה נמוכים בקרב רוב האכולוסיה הבוגרת. לא מועסקים במשך תקופות ארוכות, בהשוואה ללבנים. שיעורי עוני הגבוהים ביותר באזור; צפיפות יתר, משפחות גדולות וחוסר תקציב לדיור מתאים. סגרגציה בחלק מהאזורים ובתי הספר.
	+ **פשע ואלימות:** ריכוז אתני והפרדה לצד רמות פשע ואלימות גבוהות.
	+ **אלימות על רקע גזעני:** השיעור הגבוה ביותר של עבירות מתועדות על רקע אתני היה של עבירות אלימות. 'צביעה' של שכונות והגברת הסגרגציה בין שכונות אתניות ולבנות.
	+ **פחדים של צעירים:** מיפוי אזורים שנתפסו כמפחידים וביצוע הצלבה מול מקומות שפועל התבצעו בהם פעולות של פשע, אלימות והטרדות על רקע אתני.

גרף מס' 1 מראה שללבנים ולאסיאתיים פחדים הדדיים. הגראף מצביע על התאמה בין אזורים לבנים לבין אזורים עליהם הצביעו האסייתים ככאלה שהם נמנעים להגיע אליהם

**גיבוש והפרדה? תגובות רשמיות להפרות הסדר בבראדפורד, אולדהאם ובארנלי**

מאז המהומות ב- 2001 פורסמו מספר דוחות וחקירות בניסיון לזהות את הסיבות והתנאים להפרות הסדר, להגיש הצעות למדיניות שמכוונת להתמודד עמם ולמנוע את הישנותם. **אוסאליי** הצביע על כמה סיבות: עזיבת לבנים אמידים והשארות לבנים עניים באזורים אלה, היווצרות קהילות של מיעוטים אתניים, עליית מנהיגים קהילתיים שדוחפים לסגרגציה, תפיסות רווחות של טובות הנאה על רקע אתני, תפיסת העיר שכונות מסוימות במרכז העיר כטריטוריה מוסלמית בלעדית, התחזקות איסלמופוביה בביה"ס ובקהילה.

בסיכום: מנהיגים מקומיים נרתעו באופן היסטורי לקרוא תיגר על תוכניות כלכליות וחברתיות באופן שהחריף את הסגרגציה ויצא גטאות אתניים.

החוקרים **ריצ'י**, **קלארק**, **קאנטל ודנהאם** הסכימו שקהילות אתניות אינן מתערבבות בגלל 'הפרדה-עצמית' וגורמים כמו מוסדות חינוך נפרדים, אבטלה, רשתות חברתיות ותרבותיות מובילים לקיטוב, בורות, ופחד. לפי **קאנטל**, ההשפעה של הצירוף של 'בחירות' אלה, בין אם אלה מתבצעות מתוך אילוץ ובין אם לאו, היא המובילה לבידוד גמור של קהילות מסוימות. **דנהאם** מזהה את התנאים החברתיים-כלכליים כגורם המרכזי למהומות.

דוחות רשמיים אינם נותנים שימת לב מספקת להשפעתם של גזענות מקומית ארוכת שנים על השקפותיהם של אסיאתיים ולבנים, ושל אילוצים מבניים על 'בחירה'. איכשהו, דוחות רשמיים אלה מטילים את האשמה על מילכוד עצמי של הקהילות האסיאתיות היות והם 'בחרו' בהפרדה-עצמית, ומתעלמים מכך הבחירות שלהם מוכתבות ע"י תנאים מבניים שונים הנוגעים לשכר, הון, הזדמנויות דיור ופחד מפשע ומאלימות אתנית.

**דיון ומסקנות: גזע והגאוגרפיה של פחד**

* קולין וובסטר מציג בסיכום עבודתו מספר תיאוריות, דוחות רשמיים ומחקרים שונים המציגים את ניתוחיהם והסבריהם למהומות ולאירועים שהתרחשו בחלק מערי הטקסטיל בצפון אנגליה ב- 2001, וכמובן את מסקנותיו שלו.
* בהכללה, ההסברים שניתנו להפרות הסדר מתחלקים לשניים: אלה הטוענים ששורש הבעיה הוא תרבות אינהרנטית מושרשת של המהגרים המוסלמים, שמקדשת ומחזקת את הזהות האתנית, את ההתכנסות פנימה ואת הרצון לחיות יחד במשפחות מורחבות, תוך דחיית התרבות והערכים של החברה הבריטית, בעוד שכותב המחקר טוען שהסיבה השורשית היא למעשה טכנית, קשורה לאילוצים אובייקטיביים - כגון סגירת מפעלי הטקסטיל שבהם עבדו רבים מהמהגרים האסיאתיים, קריסת שוק הדיור וצניחה במחירי הדירות, היצע נמוך של דירות מרווחות, אפליה ממסדית מכוונת, היעדר כישורים תעסוקתיים חלופיים שמנע מהם השתלבות אחרת בעבודות אחרות ורמת השכלה נמוכה. מכלול סיבות אלה הוא שיצר אילוץ גיאוגרפי וגרם ליצירת ריכוזים גיאוגרפיים סגרגטיביים, ולא סיבות תרבותיות טבועות, כפי שטוענים האחרים, סיבות שאותם מכנה המחבר איסלמופוביה.